Държавен вестник, бр. 28, 2024 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  28
Чл. 55. (1) Мрежовият оператор извършва 
проучване, изготвя и предоставя писмено 
становище за условията за присъединяване 
на лицето, подало искане за присъединяване 
по чл. 49, ал. 1.
(2) Условията за присъединяване съдържат 
техническите изисквания на съответния мре-
жови оператор към съоръженията в присъеди-
нявания обект и информация за съоръженията 
за присъединяване относно:
1. присъединената мощност;
2. номиналното напрежение на електричес- 
ката мрежа, към която ще бъде присъединен 
обектът;
3. начина и местата на присъединяване към 
съществуващата електрическа мрежа, в т.ч. и 
необходимо разширение и/или повишаване на 
преносните възможности на съществуващата 
електрическа мрежа, което може да бъде 
свързано единствено с осигуряване на пре-
носните възможности на съответната мрежа 
за предоставяне на достъп на обекта, както 
и необходимите срокове за осъществяване на 
тези дейности;
4. сервитутните зони на съоръженията – 
размери и видове сервитутни права;
5. схемите на уредбите с брой на полетата 
за присъединяване и на резервните полета за 
развитие на електрическата мрежа в района;
6. групите на свързване и начин на зазе-
мяване на звездните центрове на силовите 
трансформатори;
7. метрологичните и техническите ха-
рактеристики на токовите и напреженовите 
трансформатори за търговско измерване;
8. комутационните апарати;
9. релейните защити и устройства за ав-
томатика и препоръки за техните настройки;
10. системите за автоматично регулиране 
и техните настройки;
11. мерките за защита от пренапрежения;
12. съоръженията за телемеханика и из-
искванията за предаване на информация в 
реално време;
13. средствата за връзка с оператора на 
електрическата мрежа;
14. границата на собственост, вида, броя 
и мястото на монтиране на средствата за 
търговско измерване.
(3) В случаите по ал. 2, т. 3 съответният 
мрежови оператор посочва и:
1. разходи за дейности за повишаване 
на преносната способност на съответната 
електрическа мрежа като елемент от це-
ната по ал. 5, т. 4, когато тези дейности са 
необходими за присъединяване на обекта и 
инвестиционната програма на оператора не 
предвижда изпълнението им в договорените 
срокове за присъединяване, представлява-
щи част от общите разходи, определена въз 
основа на пропорционалното съотношение 
между присъединената мощност на обекта и 
допълнителните преносни възможности, които 
ще бъдат осигурени в съответната мрежа;
2. информация, че:
а) операторът на съответната електрическа 
мрежа започва изпълнението на дейностите 
по проектиране за повишаване на преносната 
способност на мрежата в тримесечен срок от 
сключване на договора за присъединяване, в 
който същите са предвидени;
б) строително-монтажните дейности за 
повишаване на преносната способност на мре-
жата започват след сключване на договори за 
обекти с присъединена мощност не по-малко 
от 75 на сто от предвиденото повишение на 
преносната способност на мрежата;
в) разходите за проектиране подлежат на 
възстановяване на оператора и в случаите, в 
които строително-монтажните дейности не 
бъдат извършени поради неизпълнение на 
условията по буква „б“;
г) заявителят може да заплати изцяло об-
щите разходи за дейностите по т. 1, като ако в 
срок от 10 години от извършване на дейности- 
те операторът използва създадения свободен 
капацитет за присъединяване на друг обект, 
в цената за присъединяване на този обект 
се включва част от извършените разходи за 
повишаване на преносната способност на мре-
жата, пропорционална на присъединяваната 
мощност; в тримесечен срок от заплащане на 
посочената сума операторът я възстановява 
на лицето, заплатило изцяло общите разходи; 
в случай че разходите за повишаване на пре-
носната способност на мрежата са заплатени 
от повече от едно лице, операторът разпределя 
сумата пропорционално на направените от 
тях плащания;
3. разходи като елемент от цената по ал. 5, 
т. 4, които заявителят дължи във връзка със 
заплатени и извършени по искане на друго 
лице или лица дейности за повишаване на 
преносната способност на мрежата, пропор-
ционално на присъединяваната мощност на 
обекта.
(4) Съответният мрежови оператор определя 
вида, местоположението и устройството на 
съоръженията за присъединяване в съответ-
ствие с изискванията:
1. на органа, който одобрява инвестицион-
ния проект и издава разрешението за строеж 
и/или за поставяне, когато издаването им е 
задължително съгласно разпоредбите на За-
кона за устройство на територията;
2. на наредбите и правилата по чл. 83, ал. 1 
от Закона за енергетиката;
3. на техническите спецификации на съ-
ответния мрежови оператор.
(5) В условията за присъединяване се оп-
ределят и:
1. задълженията на страните по изграждане 
на присъединяването;
2. крайният срок за присъединяване;